Hisparo ledynas
36°05′ š. pl. 75°16′ r. ilg.﻿ / ﻿36.083°š. pl. 75.267°r. ilg.﻿ / 36.083; 75.267 Hisparo ledynas (angl. Hispar Glacier, urd. ہسپر گلیشر = Hispar glayśar) – slėninis dendritinis ledynas Karakorumo šiaurės vakaruose, šiaurės Pakistane (Gilgitas-Baltistanas). Ilgis 63 km (kitais duomenimis – 53 ar 50 km), plotas 343 km² (kitur – 580 km²). Prasideda Hisparo ir Rakapošio kalnagūbrių sandūroje. Firninis laukas apie 5000 m aukštyje. Slėniu ledynas leidžiasi iki 3000 m aukščio. 5128 m aukštyje Hisparo ledynas jungiasi su Biafo ledynu ir sudaro ilgiausią pasaulyje ne poliariniuose kraštuose esančią ledynų sistemą. Hisparo ledyno tirpsmo vanduo teka per Hisparo upę į Hunzą (Indo baseinas).